CELEX: 32015R2198
Language: lt
Date: 2015-11-27 00:00:00
Title: 2015 m. lapkričio 27 d. Komisijos įgyvendinimo reglamentas (ES) 2015/2198, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga reskalūras ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE)

28.11.2015   
            
            
               LT
            
            
               Europos Sąjungos oficialusis leidinys
            
            
               L 313/35
            
         KOMISIJOS ĮGYVENDINIMO REGLAMENTAS (ES) 2015/2198
   2015 m. lapkričio 27 d.
   kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga reskalūras ir iš dalies keičiamas Komisijos įgyvendinimo reglamento (ES) Nr. 540/2011 priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalį,
   kadangi:
   
               (1)
            
            
               pagal Reglamento (EB) Nr. 1107/2009 7 straipsnio 1 dalį 2012 m. rugsėjo 21 d. bendrovė „Ecologia y Protección Agrícola SL“ pateikė Austrijai paraišką dėl veikliosios medžiagos reskalūro patvirtinimo;
            
         
               (2)
            
            
               pagal to reglamento 9 straipsnio 3 dalį Austrija kaip valstybė narė ataskaitos rengėja pranešė pareiškėjui, kitoms valstybėms narėms, Komisijai ir Europos maisto saugos tarnybai (toliau – Tarnyba) apie paraiškos priimtinumą 2012 m. lapkričio 5 d.;
            
         
               (3)
            
            
               2014 m. kovo 3 d. valstybė narė ataskaitos rengėja pateikė Komisijai vertinimo ataskaitos projektą (kopiją – Tarnybai), kuriame vertinama, ar galima manyti, kad veiklioji medžiaga atitinka Reglamento (EB) Nr. 1107/2009 4 straipsnyje nustatytus patvirtinimo kriterijus;
            
         
               (4)
            
            
               Tarnyba laikėsi Reglamento (EB) Nr. 1107/2009 12 straipsnio 1 dalies nuostatų. Pagal Reglamento (EB) Nr. 1107/2009 12 straipsnio 3 dalį ji paprašė pareiškėjo valstybėms narėms, Komisijai ir Tarnybai pateikti papildomos informacijos. 2014 m. gruodžio mėn. valstybė narė ataskaitos rengėja atnaujintos vertinimo ataskaitos projekto forma pateikė Tarnybai papildomos informacijos vertinimą;
            
         
               (5)
            
            
               2015 m. vasario 10 d. Tarnyba pareiškėjui, valstybėms narėms ir Komisijai pranešė savo išvadą, ar galima manyti, kad veiklioji medžiaga reskalūras tenkina Reglamento (EB) Nr. 1107/2009 4 straipsnyje nustatytus patvirtinimo kriterijus (2). Tarnyba suteikė visuomenei galimybę susipažinti su šia išvada;
            
         
               (6)
            
            
               2015 m. liepos 13 d. Komisija pateikė Augalų, gyvūnų, maisto ir pašarų nuolatiniam komitetui reskalūro peržiūros ataskaitą ir reglamento projektą, kuriuo nustatoma, kad reskalūras patvirtinamas;
            
         
               (7)
            
            
               pareiškėjui buvo suteikta galimybė pateikti pastabas dėl peržiūros ataskaitos;
            
         
               (8)
            
            
               atsižvelgiant į bent vieno tos veikliosios medžiagos turinčio augalų apsaugos produkto vieną ar kelis tipiško naudojimo būdus ir, visų pirma, į peržiūros ataskaitoje išnagrinėtus ir išsamiai aprašytus naudojimo būdus, nustatyta, kad Reglamento (EB) Nr. 1107/2009 4 straipsnyje nustatyti patvirtinimo kriterijai tenkinami. Todėl tie patvirtinimo kriterijai laikomi įvykdytais. Todėl tikslinga reskalūrą patvirtinti;
            
         
               (9)
            
            
               pagal Reglamento (EB) Nr. 1107/2009 13 straipsnio 4 dalį Komisijos įgyvendinimo reglamento (ES) Nr. 540/2011 (3) priedas turėtų būti atitinkamai iš dalies pakeistas;
            
         
               (10)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Veikliosios medžiagos patvirtinimas
   I priede nurodyta veiklioji medžiaga reskalūras patvirtinama pagal šiame priede nustatytas sąlygas.
   2 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
   3 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. lapkričio 27 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 309, 2009 11 24, p. 1.
   
      (2)  EFSA Journal 2014;12(12):3913. Adresas internete: www.efsa.europa.eu.
   
      (3)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).
   
      I PRIEDAS
      
                  Bendrinis pavadinimas, identifikavimo numeriai
               
               
                  IUPAC pavadinimas
               
               
                  Grynumas (1)
                  
               
               
                  Patvirtinimo data
               
               
                  Patvirtinimo galiojimo pabaiga
               
               
                  Konkrečios nuostatos
               
            
                  Reskalūras
                  CAS Nr.: 67601–06–3
                  CIPAC Nr.
                  Nėra
               
               
                  (3S,6R)-(3S,6S)-6-izopropenil-3-metildek-9-en-1-ilo acetatas
               
               
                  ≥ 750 g/kg
                  Santykis (3S, 6R)/(3S, 6S) turi būti 55/45–45/55. Kiekvieno izomero grynumas turi būti 337,5 g/kg–412,5 g/kg.
               
               
                  2015 m. gruodžio 18 d.
               
               
                  2025 m. gruodžio 18 d.
               
               
                  Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į reskalūro peržiūros ataskaitos išvadas, visų pirma į jos I ir II priedėlius.
               
            
         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.
   
   
      II PRIEDAS
      Reglamento (ES) Nr. 540/2011 priedo B dalis papildoma šiuo įrašu:
      
         
                      
                  
                  
                     Bendrinis pavadinimas, identifikavimo numeriai
                  
                  
                     IUPAC pavadinimas
                  
                  
                     Grynumas (1)
                     
                  
                  
                     Patvirtinimo data
                  
                  
                     Patvirtinimo galiojimo pabaiga
                  
                  
                     Konkrečios nuostatos
                  
               
                     „92
                  
                  
                     Reskalūras
                     CAS Nr.: 67601–06–3
                     CIPAC Nr.
                     Nėra
                  
                  
                     (3S,6R)-(3S,6S)-6-izopropenil-3-metildek-9-en-1-ilo acetatas
                  
                  
                     ≥ 750 g/kg
                     Santykis 3S, 6R)/(3S, 6S) turi būti 55/45–45/55. Kiekvieno izomero grynumas turi būti 337,5 g/kg–412,5 g/kg.
                  
                  
                     2015 m. gruodžio 18 d.
                  
                  
                     2025 m. gruodžio 18 d.
                  
                  
                     Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į reskalūro peržiūros ataskaitos išvadas, visų pirma į jos I ir II priedėlius.“
                  
               
      
         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.